
Na podlagi 16. in 20. člena Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22, 18/23, 83/25 – ZOUL in 979/26) minister za izobraževanje, znanost in mladino sprejme 

SKLEP O USTANOVITVI STROKOVNEGA SVETA ZA REFORMO VZGOJE IN IZOBRAŽEVANJA

1. člen
V Strokovni svet za reformo vzgoje in izobraževanja (v nadaljnjem besedilu: strokovni svet) se imenujejo naslednji člani:
· Dr. Andrej Flogie, izredni profesor na Fakulteti za naravoslovje in matematiko Univerze v Mariboru, direktor Zavoda Antona Martina Slomška, član.
· Dr. Jonatan Vinkler, redni profesor na Fakulteti za humanistične študije na Univerzi na Primorskem, član.
· Dr. Urška Perenič, redna profesorica za slovensko književnost na Filozofski fakulteti na Univerzi v Ljubljani, članica.
· Dr. Jože Možina, profesor zgodovine in diplomirani sociolog kulture, član.
· Dr. Janez Juhant,  redni profesor na Teološki fakulteti Univerze v Ljubljani, član.
· Dr. Matej Forjan, direktor Šolskega centra Novo mesto, član.
· Dr. Sebastjan Kristovič, redni profesor na Univerzi Alma Mater Europaea, član.
· Dr. Igor Pesek, izredni profesor na Fakulteti za naravoslovje in matematiko na Univerzi v Mariboru, član.
· Mateja Hovnik, ravnateljica Vrtca Ravne na Koroškem, članica. 
· Dr. Borut Stojilković,  ravnatelj Osnovne šole Gornji Grad, član.
· Bernard Kresnik,  ravnatelj Srednje šole Slovenj Gradec in Muta, član.
· Dr. Martin Pivk,  direktor Šolskega centra Škofja Loka, član.
· Mag. Jurij Pavel Emeršič, teolog in zgodovinar, član.
· Ana Hrovat, nekdanja ravnateljica, članica.
· Mag. Albin Vrabič,  nekdanji učitelj, član.
· Tatjana Hrovat, učiteljica na Osnovni šoli Spodnja Šiška, članica.
· Dr. Katarina Grom, učiteljica na Osnovni šoli Dragomer, članica.
· Lea Colner, profesorica razrednega pouka, članica.
· Mag. Gregor Macedoni, župan Mestne občine Novo mesto, član.
· Mag. Stanka Magister,  svetovalka na Centru za poklicno izobraževanje, članica.
· Vesna Nahtigal,  generalna direktorica Gospodarske zbornice Slovenije (GZS), članica.
· Blaž Cvar,  predsednik Obrtno-podjetniške zbornice Slovenije (OZS), član.
· Dr. Jože Podgoršek,  predsednik Kmetijsko-gozdarske zbornice Slovenije (KGZS), član.
· Aleš Primc, vršilec dolžnosti generalnega direktorja Direktorata za demografijo, član.
· Felice Ziza,  poslanec Državnega zbora Republike Slovenije – predstavnik italijanske narodne skupnosti, član.
· Ferenc Horvát,  poslanec Državnega zbora Republike Slovenije – predstavnik madžarske narodne skupnosti, član.

2. člen
Koordinatorica strokovnega sveta je Mojca Škrinjar, državna sekretarka na Ministrstvu za izobraževanje, znanost in mladino.
Sekretarka strokovnega sveta je Mojca Ifko Pinosa, sekretarka v Uradu za razvoj, kakovost in analitiko izobraževanja na Ministrstvu za izobraževanje, znanost in mladino. 

3. člen 
Strokovni svet je posvetovalno in strokovno telo ministrstva, katerega namen je sodelovati pri pripravi celovite reforme sistema vzgoje in izobraževanja ter povezovati različna strokovna znanja, poglede in izkušnje pri oblikovanju strateških usmeritev in konkretnih ukrepov.
Strokovni svet opravlja naslednje naloge: 
- obravnava izhodišča celovite reforme in sodeluje pri njihovem nadaljnjem vsebinskem razvoju;
- oblikuje strateške usmeritve in predloge konkretnih ukrepov za reformo sistema vzgoje in izobraževanja;
- obravnava ugotovitve in predloge, oblikovane na strokovnih posvetih, ter jih povezuje v celovite predloge reforme;
- obravnava relevantne strokovne podlage, podatke in analize o stanju in razvoju sistema vzgoje in izobraževanja;
- predlaga rešitve za izboljšanje kakovosti znanja, poučevanja in delovanja sistema;
- sodeluje pri opredeljevanju prednostnih področij in nadaljnjih korakov reforme;
- spremlja pripravo reformnih ukrepov ter ministru podaja strokovna mnenja in predloge.

4. člen
Strokovni svet se imenuje za obdobje treh let oziroma do zaključka procesa reforme.  

5. člen
Ta sklep začne veljati z dnem podpisa.


Št. 013-54/2026-3370-1
Ljubljana, dne 30. 9. 2026
									Dr. Borut Rončević
									MINISTER
Vročiti:
- imenovanim članom, koordinatorici in sekretarki strokovnega sveta po elektronski pošti

